
Katrîn lihevhatina Cenêvê zehmet dibîne 


Katrîn Eşton berpirsyara Siyaseta Derekî ya YE’ê rage- 
hand ku di civîna pêşiya me de, ez zehmet dibînim ku em 
li hev bikin, û ew civîn renge şeş mehan dom bikin. 

Wezîrê Karê Derve yê îranê jî ragehandiye ku hekî 
gotûbêjên me negihîjin tu encamekê, emê dest bi mehan- 
dina Oranyomê li serveyî %20 bikin. 

Opozisyona Sunye 


Rûsiye! Edî bes e, dev ji Beşar berde 

E ndamê heyeta opozisyona 
Sûriyê di danûstandinên 
Cenêvê de, Bedir Camûs 
daxwaz ji Rûsiyê kir ku piştgiriya 
rejîma Esed neke. 
jiber ku me hewil da ku rejîm te- 


vlî çareseriya siyasî bibe, lê bi go- 
tina wî rejîm her girêdayî bijardeya 
leşkerî û ewlekarî ma. 

Ji aliyekî din ve Ehmed Davûd Oxlo 
jî ragehand ku şerê Sûriyê nêzîkî 


me jî bûye, lewra Beşar Esed ber- 
pirsyarê rewşeke bi vî awayî ye, û 
hêzên me neçar in ku teqê li kar- 
wanên Daîş li ser sînor bikin. 

Di Cenêv 2 de, Opozisyonê nekarî 


rejîmê neçar bi qebûlkirina ve- 
guhastina deshilatê bike, û Kurdên 
beşdar jî ragehandin ku heya ew 
yek nehê cîbicî kirin, em nikarin 
pirsa Kurd di civînên weha de 
bînne rojevê. 

Sergotar 





Deqa peyama rêzdar Mistefa Hicrî sekreterê giştî yê PDKI, bi 
boneya 2'ê Rêbendanê li bajarê Silêmaniyê 



Perwerde, pîlanên 
neyaran! 

Şehab Xalidî 

Endameke ferhengistana zi- 
man û edebiyata Farsî bi navê 
Fethulla Muctebayî ragehandi- 
ye: "Min şik têde nine ku mijara 
xwendina bi zimanê dayîkê, ji 
dervayî welat hatiye îranê, û 
baştirîn alav bo paşvehêlana 
her neteweyekê guhnedan bi zi- 
manê wan e, û hekî em bixwazin 
zimanê dayîkî weke zimanê za- 
nistî û perwerdeyî bi kar bînin, 
ev yek cihê metirsiyê ye û bêhna 
pîlanan jê tê. 

Cuda ji deshilatên din ku pêşiya 
xwendina bi zimanê dayîkê di 
çendîn salên borî de girtine, 
deshilata niha jî berevajiyê 
benda 15’ê ya yasaya bingehîn 
ya îranê kar dike, û mafê herî 
mirovî, destûrî, û şer’î ji Kurdan 
standiye, û bi vê siyasetê dixwa- 
ze zimanê gelan di nava Farsî de 
bimihîne. 

Lê ew bixwe baş dizanin ku hekî 
di salên borî de, bi pêşîgirtina 
ji perwerdeya bi zimanê dayîkê 
dikarîn pêşiya pêşkevtina ziman 
bigrin, lê niha bi sedema wan 
hemû emrazên ragehandinê û 
torên civakî, ku zimanê Kurdî bi 
kar tînin, û bi wan civînên ku li 
ser zimanê Kurdî têne girtin û 
pirtûkên ku bi Kurdî li derveyî 
îranê çap dibin, êdî helandina 
ziman ne karekî hêsan e. 

Lewra ya baş ew e ku hem zi- 
manzan û hem jî karbidestên re- 
jîmê di cihê êrîşa bo ser zimanê 
neteweyan, bîr ji cîbicîkirina 
benda 15’ê ya yasaya bingehîn 
ya welatê xwe bikin, û bi vî awayî 
hêrsa neteweyên bindest bilind 
nekin, jiber ku siyaseta dijberiya 
bi perwerdeya zimanê dayîkê, 
neteweyan zêdetir ber bi hîn- 
bûn, û hewldan bo pêşvebirina 
ziman pal dide. 

Siyaseta dijayetiya digel perw- 
erdeya bi zimanê dayîkê, ne tenê 
welat yekparçe nahêle, belkû 
hewla xwe bi bîhanîzanîn û cud- 
abûnê di hundirê takên civakê 
de perwerde dike. 


E z gellekî kêfxweş im ku îro di- 
gel we beşdarên hêja li bajarê 
Silêmanî, bajarê Şêx Meh- 
mûdê nemir, paytexta rewşenbîriya 
Başûra Kurdistanê, em yad û bîra 
68’mîn salvegera avakirina Komara 
Kurdistanê bilind binirxînin. 

Rêzdarno! Her wekî hûn agehdar 
in, 68 salan berî niha di roja 2’ê 
Rêbendana 1324 (1946) Komara 
Kurdistanê bi hewl û tekoşîna 
Partiya Demokrat ya Kurdistanê 
(PDK) û bi serokatiya Pêşewa Qazî 
Mihemed li bajarê Mehabadê hate 
avakirin. 

Temenê vê Komarê kêmtir ji salekê 
bû, lê deskevt û bandora siyasî û 
civakî ya wê qonaxa bi çirûsk a 
Komara Kurdistanê, bo neteweya 
Kurd gellek bûn, û gellek caran jî 
bas jê hatiye kirin, lewra gellek 
bi kurtî emê qala çend xalan di vê 
derheqê de bikin: 

- Bi avakirina Komara Kurdistanê 
di dîroka nû ya Kurd de, siyaset tê 
eqlanîkirin, eva jî ji riya avakirina 
dem û dezgeh û damezraweyên 
modern ên deshilatdariyê, û re- 
wayetîpêdana vê deshilatê ji aliyê 
xelkê ve, û herwisa karkirina siyasî 
di çarçoveya sîstemeke modern de, 
ku ew jî partiyeke siyasî yanî (PDK) 
ye. Ew şêweya deshilatdariyê di te- 
vgera rizgarîxwaziya Kurd de, di- 
yarokeke gellek serdemiyane ye. 

- Bilavkirin û geşepêdana dîtinge- 
hên nû li ser hikûmet û deshilat- 
dariyê, û pêdagiriya li ser "mafê 
diyarîkirina çarenûsê” li ser binge- 
ha hilbijartina hişyarane ya takên 
Kurd. 

- Berfirehkirina azadiyên giştî bi 
taybetîazadiyabîrûraeşkerekirinê, 
û pêkanîna rêkxiraw û kom û ko- 
meleyên cur bi cur. 

- Geşandina morala nasyonalîstî li 
ser bingeha regezên demokratîk, 
bihêzkirina emegdarî û girê- 
dayîbûna siyasî ya takên civakê, û 
hêz û girûpan bo deshilata Kurdî, 
di cihê emegdarî bo tak yan eşîre, 
yan herêmekê. 

- Çapkirina pirtûk û rojname û ko- 
varên cur bi cur bi zimanê Kurdî, 
û hewildan bona nehêlana nex- 
wendewariyê. 

- Hildana alaya Kurdistanê û 
destnîşankirina sirûda neteweyî 


wekî berjengên (sembolên) mod- 
ern ên neteweyî. 

Giringîdana bi geşepêdana 
mirovî ji riya xwendewarkirin û 
herwisa perwerdekirin û şandina 
xwendekaran bo derveyî welat, bi 
armanca xwendina ji bo avakirina 
Kurdistanê, û bi dehan deskevtên 
din. 

Bi van sedeman û gellek sedemên 
din, 2’ê Rêbendan ew qonaxa 
dîroka ya neteweya me ye ku bûye 
beşek ji bîreweriya bi kom ya Kur- 
dan di hemû parçeyan, û ji bo hemû 
Kurdan bûye bingeheke modern 
bo nasnameya neteweyî ku îdeyên 
xwe di serdema hevçerx de radixe 
ber çavan. 

Lê hewce ye ku em çi wekî netewe 
û çi jî wekî tevgereke rizgarîxwaz, 


ji bilî şanazîkirina bi vê qonaxa 
dîrokî ya bi nirx, em dibe hewlê 
bidin ku bi xwendina zanistî, bo 
rewşa wê serdemê, sedemên di- 
rustbûn û serkevtina wê Komarê, û 
têkçûna wê, ji xalên bihêz û lawaz 
ên wê dersê werbigrin. 

Sedemên têkçûna Komara Kurdis- 
tanê ji bilî sedemên navxweyî ku 
gellek bas jê hatiye kirin, hewce 
ye ku em di sedemên pêkhateyî de 
bibînin, bi taybetî bandora rike- 
beriya mezinhêzan, em dikarin di 
vir de wekî bandora "pêkhateya 
sîstema navdewletî” pênase bikin, 
ku li cem sedemên navxweyî ên 
îran û Kurdistanê, roleke bi ban- 
dor di bidawîanîna vê komarê de 
lîstine. 

Em îro dikarin baştir xwendinê bo 
sedemên hiloşîna Komara Kurdis- 

xala cihê metirsiyê ew e ku hekî em wekî kurd, bi derswer- 
girtina ji sedemên navxweyî ên hiloşîna Komara Kurdistanê 
nekarin derfeta hewce bi dest bixin, û di vî heyamî de ku 
pêkhateya sîstema nû ya navneteweyî, yan herêmî form ne- 
girtiye, em nekarin mafên xwe bi dest bixin, piştî cihgirbûna 
pêkhateya sîstema pêşiya me ya navneteweyî, renge em 
nekarin, yan jî gellek bi zehmet em bikarin vî karî bikin. 


tanê û herwisa lîstikên mezinhê- 
zan, û rol û pêgeha Kurd di vê rike- 
beriyê de bikin. 

Bi baldana bi guherînên piştî her 
du şerên yekem û duyemîn ên 
cîhanî, guherîna li ekterên herêmî 
û navneteweyî, jinavçûn û hiloşîna 
hindek welatan, û lawazbûna wan 
ji aliyekê û hatina bo ser şanoyê ya 
hinek ekterên din ên nû ji aliyekî din 
ve, pêkhateya sîstema navneteweyî 
guherîn bi ser de hat, bi vê wateyê 
ku ji pêkhateya sîstema hevsengiya 
hêz ve hate guherîn bo pêkhateya 
sîstema du cemserî. 

Lê xala cihê baldan û lêfikirînê ew 
e ku di qonaxa demî ya di navbera 
wan guherênan de heya formgirtin 
û avabûna sîstema nû ya neteweyî, 
ku bandor li ser şêweya lîstikan û 
siyaseta navneteweyî û heya hej- 
mar û cureya ekteran, (dewlet, yan 
rêkxirawên navneteweyî) heye, 
valahiyek pêk hat ku derfet ji bo 
me Kurdan jî pêk anî da ku qewar- 
eyeke nîve serbixwe ya neteweyî, 
wate Komara Kurdistanê, em ava 
bikin. 

Lê bi derbazbûna dem û cihgirbûna 
vê pêkhateya neteweyî em dibînin 
ku dawî bi Komara Kurdistanê jî tê, 
û cureya rikeberiyê, rê û şûnên lîs- 
tikên navneteweyî û jeopolîtîkî, û 
siyaseta navnete weyî guherîn bi ser 
de tê. Di vê navberê de Kurd wekî 
ekter yan bikereke navxweyî yan 
herêmî tê vêdedan, û dibe qurban- 
iyê cihgirbûna pêkhateya sîstema 
du alîtî, û rikeberiya mezinhêzan, û 
bi giştî siyaseta navneteweyî. 

Dîroka vê du cemseriyê û ezmûna 
serdema şerê sar, ew yek seli- 
mand ku di çarçoveya pêkhateya 
vê sîstema navneteweyî de, ma- 
fên neteweya Kurd di vê herêma 
hestiyar ku Kurd têde ye, bi dest ve 
nahê, û berjewendî û rikeberiyên 
navnete weyî li serveyî hêz û îradeya 
Kurd de ye, lê digel bidawîhatina vê 
sîstema du cemserî û hiloşîna Yekî- 
tiya Soviyetê, dîsan çendîn qeware 
û dewlet yan ekterên nû têne nava 
qadê (meydanê), û rê û şûnên lîsti- 
kan jî diguhere, bi vê pêkê jî kome- 
ke norm û nirxên nû, û derfet ji bo 
neteweyên bindest pêk tê. Bingeha 
destêwerdana mirovî û berpirsay- 
etiya parastina navneteweyî li ser 
bingeha mafên mirovan tê holê. 

Pirsa "Demokrasî” û "Mafê 
dîharîkirina çarenûsê” dibe pirseke 
cîhanî. Herwisa xwezaya rike- 
beriyan jî diguhere, di encama vê 
guherînê de, derfetek jî bo Kurdan 
di beşeke Kurdistanê, (di Başûra 


Kurdistanê) pêk tê, û Kurd jî mi- 
fahê lê werdigire. 

Xala cihê baldanê di vir de ew e ku 
di nawendên zanistî ên siyasetê û 
pêwendiyên navneteweyî de, qala 
vê yekê dikin ku ew qonaxa wekî 
qonaxa veguhêz yan derbazbûn 
û veguhastinê tê nasîn, di vê qo- 
naxê de, hêşta pêkhateya sîstema 
navneteweyî form negirtiye, û 
zelal jî nine ku wê bibe çi sîstemek, 
lê dîsan jî guherîn di rê û şûn, û 
yasayên siyaseta navneteweyî û 
parvebûna hêz, û heya di rejîmên 
siyasî û hatina ekterên nû de, her 
berdewam e. 

Em îro vê rastiyê di bûyer û 
guherînên parên din ên Kurdistanê 
(Turkiye, îraq û Sûriye) bi awayekî 


zelal dibînin. 

Di vir de ye ku ezmûna têkçûna 
Komara Kurdistanê ji me re digel 
wan xwendinan ku me bilez basê 
kirin, tê girêdan, û me pal dide ku 
em li gorî wan rastiyan, dîtingeh û 
siyasetên xwe darêjin, û ragehînin 
ku derfeta dîrokî ya hewce ji me 
Kurdan re pêk hatiye, û Kurd wekî 
ektereke herêmî di van guherînan 
de rol heye û bi bandor e, lê xala 
cihê metirsiyê ew e ku hekî em 
wekî kurd, bi derswergirtina ji 
sedemên navxweyî ên hiloşîna 
Komara Kurdistanê nekarin der- 
feta hewce bi dest bixin, û di vî 
heyamî de ku pêkhateya sîstema 
nû ya navneteweyî, yan herêmî 
form negirtiye, em nekarin mafên 
xwe bi dest bixin, piştî cihgirbûna 


pêkhateya sîstema pêşiya me ya 
navneteweyî, renge em nekarin, 
yan jî gellek bi zehmet em bikarin 
vî karî bikin. Jiber ku renge parve- 
bûna hêz û lîstika ekteran li serveyî 
îrade yan xwestekên me be. 

Wê demê berbirûbûna digel vê 
sîstema neteweyî û têkdana pêkhat- 
eya wê û hewildana bo pêkhatina 
sîstema dilxwaz renge li gorî hêza 
me nebe, û dîsan em bibne qurbanî, 
û bibne bindest. 

Yek ji sedemên serekî yên navx- 
weyî, yên nemana Komara Kurd- 
istanê, bîra berjewendîxwaziya 
girûpî, eşîrî û takekesî, di nava 
beşek ji ekterên bi bandor ên Ko- 
mara Kurdistanê de bûye, ev rastiya 
piştî hiloşîna Komara Kurdistanê û 

dagîrkirina herêmên li jêr deshilata 
Komarê, ji aliyê hêza Mihemedriza 
şah ve eşkere bû, û herwisa zelal 
bû ku di heyama temenê kurt ê Ko- 
mara Kurdistanê de, wan aliyan bi 
armanca parastina berjewendiyên 
xwe, di bin de, digel hikûmeta Teh- 
ranê pêwendî hebûn, û îxanet bi 
Komara Kurdistanê kirine. 

Niha piştî derbazbûna 68 salan, 
sîbera biyom ya van sedeman, bi 
awayekî îroyî di rûniştina rojane 
ya hinek ekteran, wekî hejmûnîx- 
wazî, hêvîdarbûna bi dijminên 
neteweya me, û berçavgirtina ber- 
jewendiyên hizbî û girûpî li hem- 
berî berjewendiyên neteweyî, bi 
ser xwe de, em hest pê dikin, û em 
nîgeran in ji vê ku bi domandina 
vê pêvajoyê, carek din ew derfet ji 
nav biçin. 

Lê li serveyî hebûna van xalên nî- 
gatîv, xaleke hêvîbexş ew e ku bi 
giştî ew dewletên ku Kurd bi ser 
de hatiye parvekirin, (bitaybetî 
Komara îslamiya îranê) nikarin 
bi vî awayî berdewam bin, û bix- 
we jî dibne beşek ji dîroka borî 
ya vê sîstema navneteweyî, jiber 
ku rejîmên dîktator û totalîtêr bi 
sedema rikeberiyên jeopolîtîkî, û 
pêkhate û normên sîstema niha, bi 
hêceta parastina aramiyê, û pirsa 
tenahiya neteweyî, karîne bi her 
şêweyekê be, mana xwe û rejîma 
xwe dirêjiyê pê bidin. 

Lê di vê sîstema nû de ew cure 
dewletane bixwe bûne gef li ser 
cihgirbûn û tenahiya navxweyî 
û navneteweyî, wate bûne ek- 
terên dijî norm, û dijî wan rêsayên 
pêkhateya nû. 


Wekî mînak Komara Îslamî ya îranê 
ye ku dijayetî û gefxwarinên wê li 
dijî norm û yasayên navneteweyî, 
bi alîkarîkirina digel terorîzma 
navneteweyî, û têkdana tenahiya 
welatên herêmê û binpêkirina me- 
tirsîdar ya mafên mirov di navxwe 
de, wekî îdamên siyasî û tirsandin 
û şopandin û ...hwd, her hemû jî li 
dijî pêkhate û sîstema navneteweyî 
ne. 

Lewra xwendina Komara Kurd- 
istanê li paradaym û çarçoveya 
pêkhateya sîstema navneteweyî 
de, gellek baş dikare alîkar be bo 
me, ji bo desteberkirina mafên 
rewa û neteweyî û demokratîk ên 
me di serdema niha de. 

Bi van sedema ew qonaxa niha bo 
me Kurdan û bi taybetî di Rojhilata 
Kurdistanê de gellek hestiyar e, le- 
wra hewce ye ku bi berçavgirtina 
wan pirs û guherînkarî û binge- 
han, em binihêrne guherînan û 
me xwendin li ser hebe, û xwe jêre 
amade bikin. 

Xaleke din ya giring ku di vê rastayê 
de pêwendî bi Rojhilata Kurdistanê 
ve heye, û hêvîbexş e, ew e ku PDK 
wekî bingehdanerê Komara Kurd- 
istanê, serbarê vê ku di heyama 68 
salên borî de di jêr zexta tundûtîj 
ya rejîmên paşayetî û Îslamî de 
xwîn jê çûye, û bi hezaran xortên 
wê yên cangorî di berberekaniya 
digel vê rejîmê de şehîd bûne, û ha- 
tine zîndanîkirin, û ji bilî heyame- 
ke kurt, yanî di dema veguhastina 
ji rejîma paşayetî ve bo rejîma îs- 
lamî, berdewam têkoşerên wê li jêr 
lêpirsîn û gefxwarinan de bûye, û 


wekî partiyeke nayasayî, tekoşîna 
wê ya eşker hatiye astengkirin. 

Serbarê bidarvekirina Pêşewa 
serkomarê vê komara sawa, û 
kesayetiyê yekemîn ê Partiya 
Demokrat a Kurdistanê, û terorkiri- 
na du sekreterên xwedî şiyan ên 
wekî Dr. Qasimlo û Dr. Şerefkendî, 
û astengkirina tekoşîna wê, kari- 
ye ku li hemberî reşeba û bahoza 
bihêz ya bûyeran xweragir be, û 
alaya Komara Kurdistanê her bi vî 
awayî bilind ragire. 

Xwendegeha pirr nawerok û pirr 
ezmûna demokrat û Komara Kurd- 
istanê em hîn kirin ku li ser rêba- 
za Komarê ku mafê dîharîkirina 
çarenûsê ye, em pêdagir bin, û em 
şanaz in bi vê ku di heyama de- 
han salên borî de, em dirêjîpêderê 
xebata di pêxema bidestveanîna 
demokrasiyê û mafê çarenûsê bo 
gelê xwe bûne, ku bingeha Komara 
Kurditanê li ser hatiye danîn. 

Niha jî diruşma sereke ya me 
damezrandinaîraneke demokratîk 
ya federal e ku têde hemû netewe 
û yek ji wan Kurdên vê para Kurd- 
istanê, bi mafê wekhev cihê ak- 
incîbûna xwe birêve bibin, û li 
îdarekirina giştî ya welat de jî 
beşdar bin. Ew diruşm û daxwazî, 
daxwazên serdemiyan ne, û ezmû- 
na bi dehan welatên demokratîk û 
pêşkevtî nîşan daye ku di welatên 
çend netewe de, ew şêweya 
birêvebirinê, şêweya herî serkevtî 
ya birêve birinê ye. Evne û gellek 
xalên din ku cihê baskirina li ser 
wan nine, bûne sedema vê ku PDKÎ, 
yanî partiya Komara Kurdistanê, 
di nava xelkê Kurdistanê de, cihê 




Niha piştî derba- 
zbûna 68 salan, 
sîbera biyom ya 
van sedeman, bi 
awayekî îroyî di 
rûniştina rojane 
ya hinek ekteran, 
wekî hejmûnîxwa- 
zî, hêvîdarbûna bi 
dijminên neteweya 
me, û berçavgir- 
tina berjewendiyên 
hizbi u girupi li 
hemberî berjew- 
endiyên neteweyî, 
em hest pê dikin, û 
em nîgeran in ji vê 
ku bi domandina 
vê pêvajoyê, carek 
din ew derfet ji nav 
biçin. 


baweriyê be, û di guherînan de wê 
bikare careke din bi alîkariya xe- 
lkê Rojhilata Kurdistanê, Komara 
Kurdistanê zindî bike. 

Di dawiyê de, me silav û rêz bo 
canê pak ê şehîdên Komara Kurd- 
istanê, û hemû wan têkoşeran heye 
ku bi cangorîtî û qebûlkirina êş û 
fîdakariyê, rêbaza komarê herwisa 
pirr rêvîng û zindî ragirtine, ku di 
refa wan de birayên me ên Kurd 
di beşên cuda cuda bi taybetî di 
başûra Kurdisatnê wekî Barzani- 
yan bi serokatiya nemir mela Mis- 
etfa Barzanî û çar efserên welat- 
perwer ên vê beşa Kurdistan, îzet 
Ebdulezîz, Mistefa Xoşnav, Ebdulk- 
erîm Xeyrollah, û Mihemed Meh- 
mûd hene, ku di perwerdekirina 
pêşmergeyên Komarê de, roleke 
berçav hebûn, û di vê rêbazê de 
canê xwe gorî kirin. 

Silav li malbatên şehîdan 

Silav li xortên demokrat 
dirêjîderên rastîn ên rêbaza 
Komarê 

Serkevtin bo Kurdistanê 
Neman bo dijminên Kurd, Azadî 
û Demokarsiyê 

“Em dijberiya 
Turkiyê nakin, em 
piştgiriya hêzên 
demokratxwaz 
dikin". 



AITAN TAN 

isrin 

ITTi. 

Altan tan: 


“Bila Enqere 
xwebirêveberiya 
Kurdên Sûriyê bi 
fermî nas bike”. 



“Herêma Kurd- 
istanê nabe bi ser- 

A 

wet û heyiya Iraqê 
bilîze”. 



"Hevalbendiya 
Neteweyî nûnerati- 
ya tu kesî nake”. 



Deqa axavtina rêzdar Kerîm Perwîzî endamê Deftera Siyasî a PDKÎ 
bi boneya 2'ê Rêbendanê, di binkeya Deftera Siyasî a PDKÎ de 



H emwelatiyên rêzdar! 

Gelê azadîxwaz ê Kurd! 
Hevalên birûmet! 

Em li vir, li dewra hevdu kom bûne, 
da ku rêz ji yad û bîranîna Komara 
Demokratîk a Kurdistanê big- 
rin. Komareke demokratîk ku 68 
salan berî niha, di bajarê şoreşgêr 
ê Mehabadê de, bi destê Partiya 
Demokrat a Kurdistanê, û bi rêber- 
atiya Pêşewa Qazî Mihemed hate 
avakirin. 

Komara Kurdistanê ezmûneke 
siyasî ya nû, di dîroka xebata 
şoreşvanî û azadîxwazî ya Kurd 
de bû, Komara Kurdistanê avaki- 
rina sîstemeke siyasî ya îroyîn bû 
ku heya wê demê li ser xaka Kurd- 
istanê nehatibû ceribandin, û bû 
yekemîn ceribandina deshilata si- 
yasî bi awayê Komarî, serkomarî, û 
Heyeta Wezîran ya nû. 

Komara Kudistanê selimandina 
neteweyekê bû, ku bi dehan û bi 
sedan salî, li jêr zulm û stemê de 
bû, û ji aliyê dagîrkeran ve ma- 


fên wê dihate binpêkirin. Komara 
Kurdistanê bû hêvin, û bû sembol, 
û da zanîn ku neteweyek bi navê 
neteweya Kurd heye, ku li ser ma- 
fên xwe pêdagir e, û heya gihîştina 
bi dawî kopka serkevtinê, nakeve 
qedeman. Komara Kurdistanê ki- 
yaneke siyasî û neteweyî bû ku 
hem Kurd vejand, û hem jî bi hemû 
neteweyên bindest ên herêmê 
nîşan da ku riya azadî û rizgariyê 
çîye? 

Neteweya Kurd bi sedan salî li jêr 
stemê de bû, û hemû aliyekê ban- 
ga wê dikirin ku Kurd qet nagîje 
tu tiştî, û Kurd dibe hertim bind- 
est bimîne, lê Komara Kurdistanê 
vejiyana neteweyekê bû, seliman- 
dina neteweyekê bû ku bi hemû 
vê dagîrkarî û wan stemên ku li 
ser heye, namire û bi vejiyana xwe, 
û bi rabûna xwe, û bi avakirina 
kiyaneke siyasî, selimand ku ew 
neteweya jî wekî neteweyên din 
mafê wê heye ku bixwe xwe bi rêve 
bibe. 

Komara Kurdistanê di wê ser- 


demê de ku hate ragehandin, wekî 
hikûmeteke ne şareza û li ser 
bingeheke paremayiyane nebû, 
belkû li ser bingeheke îroyîn û 
modern bû ku peyameke modern 
hebû, wê peyameke nû hebû, û li 
ser bingeheke nû ava bû. Peyama 
azadî û demokrasiyê pê bû, peya- 
ma rizgarî û wekheviya neteweyan 
pê bû. 

Em dikarin di dîrokê de daxuy- 
aniya avakirina Komara Kurdis- 
tanê, wekî daxuyaniya ragehandi- 
na serxwebûna Amerîkayê bi nav 
bikin, ku herçend di serdema xwe 
de, di ciheke berteng û biçûk de 
hate avakirin, lê jiber ku peyame- 
ke mezin û girîng hebû, bû remz 
û sembola xelkê Amerîkayê, û 
Komara Kurdistanê jî bi heman 
şêweyî bû. 

Bi peyama xwe ya girîng, û bi peya- 
ma siyasî û demokratîk ya îroyîn, 
bû remz û hêmayek bo neteweya 
Kurd, ku neteweya Kurd şanaziyê 
bi vê deskevtê dike, û li ser heman 






























rêbazê xebata xwe didomîne. 

Girîngiya Komara Kurdistanê di çi 
de bû? Em di çend biyavan de dikar- 
in deskevtên Komara Kurdistanê 
binirxînin, herçend ku bi dehan û 
bi sedan carî jî hatiye nirxandin. 

Ya yekemîn di warê hizrî û boçûnan 
de: 

Komara Kurdistanê peyama 
wekhevîxwaziya neteweyan pê bû, 
ku nîşan da ku neteweya Kurd, ne 
stemkar e, ne êrîşkar e, û ne jî êrîş 
û stem û çewsandinê qebûl dike, û 
peyama aştiyê û peyama wekheviya 
di navbera neteweyan de, ji hemû 
neteweyên herêmê re hebû, û di 
warê hizrî de, peyama wekheviya 
di navbera neteweyan de hebû. 

Di biyavê siyasî de, Komara Kurd- 
istanê, ezmûneke siyasî bû ku 
deshilateke demokratîk ava kir, 
ku rêz ji mirovan digirt, û niha jî, 
rêvîngên riya Komarê, bi girîngî- 
dana bi wan nirxên ku Komara 
Kurdistanê afirandin, li ser heman 
rêbaz û heman koka siyasî ya Ko- 
marê, xebata xwe didomînin, û 
axavtinên siyasî ên wan hene, ax- 
avtinên ku wê demê nû bûn, û îro 
jî ji herêmê re nû ne. Axavtineke ku 
bas ji pêkve jiyana neteweyan, û bas 
ji aştî û azadiyê, û bas ji wekheviya 
mirovan, û bas ji mafê wekhev û ce- 
wherî yê mirovan dike. 

Komara Kurdistanê di warê dîrokî 
de selimand ku neteweyek bi navê 
neteweya Kurd heye, û nemirî 
ye û namire. Neteweyeke xebat- 
kar û şoreşvan e, ku li ser mafên 
xwe pêdagir e, û di dîroka xwe de, 
sitûneke din ya netewebûna xwe 
selimand. Her wekî tê baskirin, her 
neteweyek bona vê ku biselimîne 
ku netewe ye, dibe xwediyê çend 


paramêtrên hevpar be, yek ji wan 
paramêtran, paramêtra dîrokî ye 
û Komara Kurdistanê wekî cerib- 
andineke dîrokî bo neteweya Kurd 
maye, û di niha û di pêşerojê de jî, li 
ser heman bingehê, neteweya Kurd 
de’îya (îdiaya) netewebûna xwe 
dike. 

Di Komara Kurdistanê de, tenê eva 
nebû ku di herêmeke berteng de 
Komara Kurdistanê bihê avakirin, 
û rêberatî û kesên ku di wî bajarî 
û derdorê jiyan kirine, wê komarê 
ava bikin, û komarê bi rêve bibin, 
belkû xelkê Kurd ji hemû beşên 
Kurdistanê, di avakirina wê komarê 
û birêvebirina wê de hevbeş bûn. 

Di hemûbajarok û di hemû herêmên 
Kurdistana îranê de, xelkê şoreşvan 
û azadîxwaz û netewexwaz, rû li 
Mehabadê kirin, û rû kirne pay- 
texta Komara Kurdistanê, û bi her 
awayî ku ji destê wan hat, bo ava- 
kirin û geşandina Komara Kurdis- 
tanê, di warê hizrî, rewşenbîrî, û 
di warê xebat û şoreş û cangorîtiyê 
de, xemsarî nekirin. 

Ji Xoy û Makûyê ve bigre heya 
digihîje Kirmaşan û îlamê, xelkê 
azadîxwaz ê herêmên Kurdistanê 
rû li rûgeha xebata neteweyî ki- 
rin. Di beşên din ên Kurdistanê de 
jî, di Kurdistana Turkiyê, û îraqê, 
azadîxwazên wan beşan jî, rû li wê 
hêviya nû kirin, ku li ser wê xakê 
hatibû avakirin. 

Gellek bas li ser hatiye kirin, û 
hewce ye ku dîsan em wan kesan 
bi bîr bînin ku bi riheke neteweyî, 
di pêxema selimandina hebûneke 
neteweyî de, bona gihîştina bi ma- 
fên neteweya Kurd, ji beşên din ên 
Kurdistanê hatne Mehabadê û di 
Komara Kurdistanê de, canê xwe 


gorî kirin. 

Hewce ye ku em şoreşvanên Bar- 
zanî jî bi bîr bînin ku bi serokatiya 
rehmetî Mela Mistefa Barzanî hat- 
ne wir, em herwisa her çar efserên 
navdar ên şehîd ên Kurdistana 
îraqê jî bi bîr bînin, ku di Komara 
Kurdistanê de xizmet kiribûn, û 
di dawiyê de jî, her bi tawana vê 
xizmeta ku bi Kurd kiribûn, ji aliyê 
dijminên Kurdan ve hatne îdamki- 
rin. 

Komara Kurdistanê herwekî me 
bas kir, ceribandineke siyasî û 
dîrokî ji bo Kurd bû, lewra dijmin 
û neyarên Kurdan çi wê demê, û 
çi jî niha hewla asîmîlekirin û ji rê 
derxistina armanc û peyamên wê 
dane, û li serveyî hemûyan Komara 
Îslamî ye ku bi projeyên berfireh 
hewla berevajî nîşandana dîrokê 
dide, û li ser hemû beşên îranê û 
di nava hemû neteweyan de, li ser 
hemû azadîxwazan kar dike, û dix- 
waze dîroka wan tevgerên azadîx- 
waz ji rê derxîne, û rûçikeke kirêt 
û nehez ji wan nîşanî nivşên îroyîn 
bide. 

Herwekî kirêgirtiyên Komara îs- 
lamiya îranê di vî warî de, gellek 
nivîsandine bona ku Komara Kurd- 
istanê, wekî destçêkiriyê bîhaniyan 
nîşan bidin. Lê Komara Kurdis- 
tanê di dîrokê de hate selimandin 
ku destçêkiriyê bîhaniyan nebû, 
û li gorî hewcehiyeke dîrokî serî 
hildabû, û ji ber ku di dilê xelkê 
de hatibû avakirin, û rêberên wê 
jî di nava dilê wî xelkê de serê xwe 
bilind kiribûn, her di pêxema man 
û azadiya wî xelkî de canê xwe gorî 
kirin, û bûne sembol. 

Komara Kurdistanê ser bi bîhani- 
yan nebû, eva hikûmetên dagîrker 


û hikûmetên nawendî di îranê de 
bûn, ku ji serdema Qacariyan pêde, 
destçêkirê bîhaniyan bûye. Ji ser- 
dema Fethe’lî şahê Qacar ve bigre 
heya niha jî, hikûmeta nawendî 
di Tehranê de, li ser çar bingehan 
hatiye avakiirn ku emê îşarê pê 
bikin: 

1- Sultaneke nexweş û serberedayî 
û nezan, û malperest. Ji wê demê 
pêde heya niha, ji hakimê yekemîn 
ve, ku rola sultanekê lîstiye, sul- 
taneke nezan û nexweş û malper- 
est bûye. 

2- Derbareke gendel, û talançî li 
derdorê bûye, çi wê demê û çi jî 
niha, çi di serdema Qacar û Pehlewî 
de, û çi jî niha di Komara îslamiya 
îranê de, derbareke gendel û talan- 
çî, li dewra sultan hebûye. 

3- Hikûmetên di îranê de, li pey hev, 
xulamokê bîhaniyan bûne. Rûsye, 
Îngilîz, Feranse û Amerîkayê, sedrî 
e’zem û serokwezîr, û hakimên din 
ên îranê diyarî dikirin. 

Di navbera wan de rikeberî hebû 
ku her yek ji wan, sedr e’zemeke 
girêdayî bi xwe bînne ser kar, eva 
di dîroka îranê de, wisa lê hatiye 
ku êdî çûye nava metelok û fulklu- 
ra îranê de, ew qas çûye nav xelkê 
de, ku xelkê îranê, her hemû tiştekî, 
wekî pîlana bîhaniyan dihesibînin, 
jiber ku pîlanên bîhaniyan, ûxulam- 
okiya hikûmetên destçêkirî di îranê 
de ew qas kûr, û eşkere bûye, ku di 
dîrokê de nayê weşartin, û niha jî 
wisa ye, niha jî em çav lê dikin, her 
hakimeke nezan li ser kar e, û der- 
dorek, nivîsîngehek, û binyateke 
talançî û gendel wê deshilatê bi 
rêve dibe. Ew hikûmetên ku têne 
ser kar, her yek ji wan dixwaze ku 
ji bo berjewendiya welatekê kar 
bike, û tenê berjewendiya xwe ber- 
çav digrin. 

4- Serkut di navxwe de, û xulamo- 
kiya bo bîhaniyan: 

Niha jî Komara Îslamî ya îranê, li 
ser heman şêweyî dimeşe, dema 
em çav li Komara Îslamî dikin, di 
heyama 35 salan de, her demekê 
berjewendiya wê digel welatekî û 
digel cihekî bûye, niha jî Komara 
Îslamî ya îranê zêdetir di pêxema 
berjewendiya welatên mezinhêz 
ên wekî Rûs û ...hwd de kar dike, 
û di navxwe de gendelî û talan di 
rê de ye, û xulamokî bo derve heye. 
Komara Kurdistanê xulamokê 
bîhaniyan nebû, belkû hikûmetên 
nawendî di îranê de ser bi bîhani- 
yan bûn, û li dijî xelkê îranê stem û 

Komara Kurdistanê herwekî me bas kir, ceribandineke siyasî 
û dîrokî ji bo Kurd bû, lewra dijmin û neyarên Kurdan çi wê 
demê, û çi jî niha hewla asîmîlekirin û ji rê derxistina armanc û 
peyamên wê dane, û li serveyî hemûyan Komara Îslamî ye ku bi 
projeyên berfireh hewla berevajî nîşandana dîrokê dide 


zulm bi rêve dibirin. 

Niha di îranê de kesekî wekî 
Rûhanî bi sînaryoyeke hilbijartinê 
anîne ser kar, û wisa bas dikin ku 
ew di hilbijartineke demokratîk de 
hatiye hilbijartin, lê di rastî de ew 
hilbijartin dadperwerane û aza- 
dane nebûye, û nine. Wî hinek qewl 
û soz dan ku ew dê dadperwerî, û 
nermrewiyê di siyasetê de berçav 
bigre. Hinek kes jî ku ji derfetekê di- 
geriyan ku tevlî baregeha hikûmeta 
Komara Îslamî bibin, kêfxweş bûn 
bi hatina Rûhanî. Wan jêve bû ku 
Rûhanî wê guhertinan pêk bîne. 

Emê di vir de sê tiştên girîng ên 
Rûhanî bas bikin, ku gelo Rûhanî 
tiştên nû ji xelkê re hene yan 
ne. Di konferansekê de, Rûhanî 
piştî serkomariya xwe, di bersiva 
pirsyarekê de ku gelo di îranê de, 
neteweyên cuda hene yan ne, wî 
got ku di îranê de tiştek bi navê 
neteweyên cuda tunine, ya ku di 
îranê de heye, hûrde çand e, û 
hûrde çand jî li gorî pênaseya xwe 
ya civakî, yanî kesên ku karê wan û 
pîşeya wan wekî hevdu ye, û dikarin 
nêzîkatî, û rabin û rûniştin bi hevdu 
re hebin, eva dibe hûrde çand. Yan 
jî eva ku digotin Rûhanî tiştên nû ji 
bo xelkê Kurd hene, û daxwaziyên 
Kurdan di diyarîkirina berpirsekî, 
û di parêzgarekî de kurt dikirin, û 
asta daxwaziyên neteweyî dianîne 
xwar, bona vê ku kesekî ser bi re- 
jîmê di cihekê de danên, Rûhanî 
bersivek da wan jî. 

Me dît ku di hemû parêzgehên 
Kurdistanê kesên Îtila’atî û emni- 
yetî ên ser bi Sipaha Pasdaran ji 
cihên din anîne, û kirine parêzgarê 
parêzgehên Kurdistan, Kirmaşan, 
Urmiyê, û îlamê, û wezîrekî Rûhanî 
jî dibêje ku di herêmê de me kes- 
ekî jêhatî nedît ku bikne parêzgarê 
Kurdistanê, yan jî em kesekî hêjayî 
xizmetkirina bi Komara Îslamî li 
wir nabînin ku di wekî parêzgar, 
xizmetê bi wan bike, belkû dibe 
li asteke gellek nizimtir de kesên 
xizmetkar em destnîşan bikin. 

Di pêngava herî nû de, Rûhanî 
û derdora wî, pêşnûsek amade 
kirine, bi navê pêşnûsa çalakiyên 
partiyan, ku hizbayetî di îranê 
de bi çi awayî be. Ya ku wan baw- 
erî pê nine, hizbayetî û hizb û or- 
ganîzasyona modêrn e, her wekî 
Xomênî got "Hizb tenê Hizbullah”, û 
partiyên din hilweşandin, niha ew 
û derdora wî basê wê dikin ku em 
riya yasayî didne partiyan. 

Pêşnûsek amade kirine ku têde 


basê wê dikin ku kesên çalak di 
warê karê hizbî de, dibe baweriya 
bi kiryar bi Wilayeta Feqîh hebin. 
Herwisa di pêşnûsê de, basê wê 
dikin ku ew partiya tê avakirin, bi 
çi şert û mercan tê hilweşandin, 
yanî heya di pêşnûsa xwe de, çalak- 
iyên partiyan di çarçoveya yasayên 
Komara Îslamî de jî qebûl nakin, 
evna siyasetên Rûhanî li navxwe 
ya îranê, di hemberî neteweyan 
de ye, û di derve de jî, xulamokê 
bîhaniyan in. 

Niha piştî çendîn salî ku serwet û 
heyiya welat dane ba, niha piştî 
çendîn salan gefxwarinên wan, û 
eva ku bas ji nîşandana birêveberi- 
ya nû (modîriyeta nû) bi welatên 
cîhanê dikin, niha piştî milyardan 
dolarî serweta vî welatî ku di pêxe- 
ma serhişkiya etomiya xwe de xerc 
kirine, û milyardan dolarî zirara ku 
li serwet û saman vî welatî di en- 
cama gemaroyan de dane, lê niha 
teslîmî bîhaniyan bûne, û amade ne 
ku pirojeyên xwe rabigrin, û dîsan 
diselimînin ku di pêxema mana 
xwe de, wê xulamokiyê bo bîhani- 
yan bikin, lê di navxwe de, wê ser- 
kutê her birêve bibin. 

Em rêvîngên riya Komara Kurdis- 
tanê, em bi zanîna hemû wan rasti- 
yên dîrokî, û hemû wan rastiyên ku 
niha hene, li ser maf û daxwaziyên 
xwe pêdagir in, û emê xebata xwe, 
û şoreşa xwe bidomînin, û di di- 


jwartirîn şert û mercan û qonaxan 
de, li ser daxwazkariyên xwe emê 
pêdagir bin. 

Komara Kurdistanê û Partiya 
Demokrat a Kurdistanê, ku avak- 
erê Komara Kurdistanê û dirêjîderê 
rêbaza komarê ye, çend peyam hene 
ku hewce ye em îşarê bi peyamên 
wê bikin: 

Yekem: Em wekî Kurd neteweyek 
in bi hemû taybetmendiyên 
neteweyeke azad û azadîxwaz ku 
tu carî, tu dijminek nikare me ji 
nav bibe, û dîsan emê rojekê bibne 
xwediyê kiyana xwe. 

Duyem: Peyameke din ya Partiya 
Demokrat a Kurdistanê, û Komara 
Kurdistanê, ew e ku em daxwaz- 
karê jiyaneke baştir û asûdetir û 
îroyîn ji bo xelkê ne, daxwazkarê 
wê nînin ku rêzbenda şehîdên me 
zor bin, me peyama mirinê jî tu- 
nine, peyama jiyanê me heye, jiya- 
nek baştir bo hemû xelkê. 

Sêyemîn: Peyameke din ew e ku 
em azadiyê bo xelkê îranê, û bo 
neteweya Kurd û di nav Kurd de jî, 
bo hemû girûp û takekî bînin. Em 
azadiyekê dixwazin ku bi awayekî 
dadperwerane bi ser hemû xelkê 
de bê parvekirin, ev peyamane, 
peyamên girîng ên Komara Kurdis- 
tanê ne, ku em digel wan peymanê 
girê didin, û dirêjiyê bi rêbza Ko- 


mara Kurdistanê didin. 

Di vir de hewce ye ku em rêz ji 
yad û bîranîna şehîdên serbilind 
ên neteweya xwe bigrin, û rêz ji 
şehîdên Komara Kurdistanê û bi 
taybetî şehîdên xwe ên nû big- 
rin, ku di pêxema bilindragirtina 
salvegera avakirina Komara Kurd- 
istanê li Hewşarê şehîd bû. Herwisa 
ez îznê dixwazim ku ji aliyê Deftera 
Siyasî ve silavan bo hemû malbatên 
şehîdan bişînim, hemû şehîdên ku 
canê xwe di riya azadiya nîştimana 
xwe de gorî kirine, û ew malbatên 
ku şanaziyê bi cangorîtiya xortên 
xwe dikin. 

Em silavan dişînin bo hemû 
têkoşerên gel 

Silav bo hemû têkoşerên 
demokrat ku dilê wan bo avaki- 
rina komareke wekî ya Komara 
Kurdistanê lê dide 

Silav bo hemû girtiyên siyasî ên 
xweragir 

Bi hêviya vê ku neteweya Kurd 
û hemû neteweyên îranê bigîjne 
mafên xwe yên rewa 

Bi hêviya neman rejîma kevnep- 
erest ya Komara Îslamî 

Bi hêviya îraneke demokratîk û 
Federal 

"Min got ku tu ferq 
û cudahiyek di 
navbera pasdarên 
rejîmê, û Muca- 
hidînan de nine, 
Dr.Qasimlo hate bal 
min û di despêkê 
de çek û rextên 
min sererast kirin 
û paşan got ku eva 
nêrîna te ye, ne 
nêrîna PDKÎranê, 
eva roja herî xweş 
a jiyan min e ku tu 
caran jt bîra nate 
naoT. 


Ebdulla Resûlî (Ebdulla Gunde), pêşmergeyê PDKI 







H: Rehîm Gergulî 

Birêz Ebdulla Resûlî naskirî bi 
Ebdulla Gunde kurê Îbrahîm, 
sala 1326 (1947)’an li gundê 
Qubad Beygiyan a ser bi devera 
Menguran ya Pîranşarê hatiye 
dinê. 

Kekê Ebdulla Resûlî jî weke pi- 
raniya zarokên Kurdistanê ên 
wî çaxî, bi sedema destengî û 
hejarî û herweha tunebûna îm- 
kanatên xwendinê, nikare here 
xwendingehê, û ji xwendinê bê- 
par dimîne û dest davêje karê 
ajeldariyê. 

Rêzdar Ebdulla Resûlî derheq ça- 
vaniya nasîna pêşmerge û PDK 
îranê weha dibêje: "Ez li Xerepa- 
panê şivan bûm û li çiya û çolan di- 
geriyam, gellek caran Seyîd Resûlê 
Babê Gewre, Ebdulla Mo'înî û Salih 
Lacanî dihatin bal min û bi vî awayî 
min PDK îranê û pêşmerge nas ki- 
rin. Tê bîra min ku rojekê şer û pe- 
vçûn di navbera Melbenda Sipîseng 
û hêzên Komara Îslamî de çê bû, û 
Ebdulla Mo'înî birîndar ket, wî çaxî 
me jê pirsyar kir ku gelo tu çima 
birîndar ketî? Wî di bersiva me de 
got ku ez li ser dîwar ketim xiwarê, 
lewra wusa birîndar bûm". 

Birêz Ebdulla Resûlî tevlîbûna 
xwe bi PDK îranê re weha tîne zi- 
man: "Di yekemîn heyva sala 1358 
(1979)’an de, dema ku baregehên 
PDK îranê li Gundê Gulfetê bûn, 
ez bûm pêşmerge û heya niha jî li 
ser rêbaza xwe sor û pêdagir im, û 
xatircem im ku wê her berdewam 
bimînim jî". 

Pêşmergê qehreman ê PDKÎ, Eb- 
dulla Resûlî herweha dibêje ku: "Di 
heyama pêşmergatiya xwe de, min 
bi dilek pak û bi ew qasê cangorîtî 
û di pêxema bidestxistina mafên 
gelê xwe de, di 65 şeran de beşdarî 
kiriye, û du caran jî birîndar ke- 
time". 

Ebdulla Resûlî roja herî xweş a 
jiyana xwe weha tîne ziman: "Ez 
pêşmerge bûm û baregehên me li 
Sînemokê bûn, Dr.Qasimlo hat û 
civînek ji bo pêşmergeyan pêk anî, 
min bi awayekî gellek bê serûber, 
çek û rextên xwe girê dabûn, di 
civînê de ez rabûn û min nêrîna 
xwe li ser rêkxirawa "Mucahidînê 
Xelq" anî ziman, û min got ku tu 
ferq û cudahiyek di navbera pas- 
darên rejîmê, û Mucahidînan de 
nine, Dr.Qasimlo hate bal min û di 
despêkê de çek û rextên min serer- 
ast kirin û paşan got ku eva nêrîna 


te ye, ne nêrîna PDK îranê, eva roja 
herî xweş a jiyan min e ku tu caran 
ji bîra min naçe". 

Herweha Ebdulla Resûlî derheq 
roja herî nexweş a jiyana xwe weha 
diaxive: "Baregehên me li Cavkanê 
bûn ku Radyoya Dengê Kurdistana 
îranê (RDKÎ), nûçeya şehîdketina 
Dr.Qasimlo ragehand, ku nûçeyeke 
pirr dilêş û cergbir ji bo tewahiya 
pêşmergan bû, jiber ku niha jî 
birînên jidestdana Dr. Qaqimlo û 
Dr. Sadiq qenc nebûne". 

Ebdulla Resûlî derheq jiya- 
na xwe ya hevpar dibêje: "Sala 
1364(1985)’an baregehên me li 
Seweyê bûn, Seyîd Resûl Çûke ez 
gazî kirim û gote min, dema çûyîna 


hêzan bo menteqê ye, lewra hekî 
tu niha di baregehê de bimînî û 
neçî menteqê, piştî vegeriyana 
hêzê, ezê heyvekê îznê bidim te 
bona bêhnvedanê, min daxwaza 
wî qebûl kir û di dema îzindanê de, 
ez çûme gundê Kewper a ser bi ba- 
jarê Pîranşarê, û min qîzek bi navê 
Miryem razî kir û min revand, bi 
vî awayî min jiyana xwe ya hevpar 
ava kir, û berhema jiyana me jî 3 
keç û 4 kur in". 

Rêzdar Ebdulla Resûlî rû li xelkê 
Kurdistanê û bi taybetî xortan dike 
û bi vê gotinê hevpeyvîna xwe ya 
bi Agirî re, bi dawî tîne: "Peyama 
min bo xelkê Kurdistanê ev e ku di- 
gel hevdu baş bin, û bi her awayekî 
be, tevlî şoreşê bin û netirsin, jiber 


ku her weke Dr.Qasimlo dibêje "Ew 
gelê ku azadiyê bixwaze, dibe bu- 
haya vê azadiyê jî bide". 

Ebdulla Gunde herweha di peyama 
xwe de daxwazê ji xortên Kurdis- 
tana Rojhilat dike ku tevlî şoreş û 
PDK îranê bin, û hekî nekarîn vî 
karî bikin, mijûlî xwendin û kasi- 
biyê bin û nekevin telika dezgehên 
sîxorî, û çekdarî yên Komara Îslamî 
ya îranê, û herweha serbarê vê ku 
%90 ji xelkê Kurdistanê Musil- 
man in, lê daxwazê ji wan dikim ku 
destan ji wan kesan bikişînin ku bi 
awayekî xirab mifahê ji îslamê dis- 
tînin bi navê îslamê xelkê Kurd bi 
giştî û xortan bi taybetî dixapînin". 




















Li bajarê Sine 10 hezar nexweşên şekirê hene 


Roja herî baş ya devjêberdana cixarê roja duşemê ye 


R ûdaw - Li parêzgeha Sine 
ya Rojhilatê Kurdistanê 
10 hezar nexweşên şekir 
(diyabêt) hene. Pisporên di- 
yabêtê dibêjin, ev rêje her ku 
diçe zêde dibe. 

Li gorî ajansa Mêhr a îranê, ber- 
pirsa navenda nexweşiya şekir a 
zanîngeha pizîşkî ya Sine, Dr. Nadi- 
yê Şekîba ragihand, niha li navenda 
wan, navên 10 hezar nexweşên 
şekirê hatiye nivîsandin. 

Dr. Nadiyê Şekîba, anî ziman ku ro- 
jane nêzîkî 100 nexweşên şekir bo 
kontrolkirin û lêkolînên hewce ser- 
dana wan dikin û got, ew jî li gorî 


derfetan xizmeta wan dikin. 

Rêveberê pêşîgirtina nexweşiyan ê 
zanîngeha pizîşkî ya Sine, Mihemed 
Kerîmî jî got, li gorî amarên fermî 
heta niha %4 ji xelkê parêzgehê 
bi nexweşiya şekirê ketine, lê 
tê pêşbînîkirin ku li seranserê 
parêzgehê nêzîkî %8 nexweşên 
şekirê hebin ku temenê wan li ser 
25 saliyê re bin. 

Mihemed Kerîmî destnîşan kir ku 
rêjeya nexweşiya şekirê li parêzge- 
hê ber bi zêdebûnê ve dice, û ragi- 
hand ku divê rê û şûnên hewce bo 
çavdêrî û pêşîgirtina ji zêdebûna 
nexweşiyê bêne girtin. 


R ûdaw - Li gorî lêkolîneke 
nû mirov herî zêde 
roja duşemê derbarê 
devjêberdana cixarê de, dix- 
wînin. 

Lêkoleran encamên lêgerînên 
înternetê yên di navbera salên 
2008 û 2012’an de berhev kirin, 
û derxistin ku piraniya kesên dix- 
wazin dev ji cixarê berdin, li rojên 
duşemiyê, di vê derbarê de, hizran 
dikin. Lêkolîn li ser lêgerînên bi zi- 
manên Îngilîzî, Çînî, Fransî, Rûsî û 
Îspanî hat pêkanîn. 


Di encamê de diyar bû ku mirov 
roja duşemê ji rojên din bêhtir hez 
ji devjêberdana cixareyê dike. Di 
heman demî de diyar bû ku li gorî 
rojên sêşeman heta yekşeman, 
rojên duşeman lêgerînên derbarê 
devjêberdana cixarê, %25 zêdetir 
e. Bi vî awayî diyar bû ku mirov dix- 
wazin di destpêka hefteyê de, dev ji 
cixarê berdin. 

Ya herî di vê lêkolînê de balkêş jî, 
ew bû ku di lêgerîna her şeş ziman- 
an de jî, encama pileya hezkirina 
ji devjêberdana cixarê ya roja 
duşeman nêzîkî hev in. 


Mêr jî giringiyê didne ciwankariyê 



L i gorî gotina xisarnasekî 
civakî, ciwankarî di nav jin 
û mêran di îranê de, li wan 
pênc salên dawiyê 10 hember 
zêde bûye. 


Li gorî rapirsiyan ji her pênc kesên 
ku bona ciwankariya difinê (pozê 
xwe), serdana doktoran kirine, du 
kes mêr in. 


Li gorî zanyariyan têçûya emeliyata 
ciwankariyê li nav mêran di îranê 
de, salê zêdetir ji 50 milyard tûmenî 
ye, û piraniya yên ku ciwankariyê 
dikin temenê wan di navbera 15 
heya 30 saliyê de ye. 













Dilê "Yekîtiya Ciwanên Kurd ên Gurcistanê" ji bo Kurdistanê 


lê dide 



R ûdaw- Li Gurcistanê 
piştî nîveka salên 1950'î 
çend sazî û dezgehên 
kurdan têne avakirin. 

Yek ji wan dezgehan "Yekîtiya Ci- 
wanên Kurd ên Gurcistanê” ye, 
ku ev çend sal in bi proje, çalakî 
û organîzasyonên xwe hewla 
têkiliya ciwanên kurdên Gur- 


cistanê û ciwanên welatên din 
dide. ]i bo vê saziyê, rojên çanda 
kurdî, têkilîsaziya ciwanên kurd- 
ên seranserê cîhanê, û parastin û 
pêşxistina çand, ziman û hunera 
kurdî armanca sereke ye. 

Li Gurcistanê xebata ciwanên 
kurd sala 1957'an bi pêşengiya 
Keremê Anqosî dest pê kiriye. 


Rastiyek heye ku ciwanên îro 
şopînerên wan salan in. 

Seroka Ciwanên Kurdên Gur- 
cistanê Elena Xudoyanî diyar 
dike ku armanca wan, ew e ku 
ne tenê li Gurcistanê, her wiha li 
seranserê cîhanê têkiliyên wan bi 
ciwanên kurdan re hebin. 

Li gorî gotina Xudoyanî, dezgeha 
wan hem li Gurcistanê, hem li 
Kurdistanê, hem jî Ewropayê li 
ser yekîtî û entegrasyona ciwan- 
ên kurd kar dike. Ew dibêje: "Ji 
bo me parastin û pêşxistina çand 
û hunera kurdî mîna "nan û avê" 
girîng e." 

Ew herwisa dibêje ku: "Her çiqas 
ew li Gurcistanê bin jî, dil û hişê 
wan li Kurdistanê ye. Hêviya wan 
ew e hem li Başûr, hem jî li Ba- 
kur sazî û dezgehên kurdan hay 
ji wan û xebatên wan hebin û bi 
hev re karên hunerî, çandî û ci- 
vakî bikin. 


Zimanê Neteweyan dîsan bû armanca êrîşan 


D i vê daviyê de, ji aliyê dew- 
leta îranê ve pêşniyara vê 
yekê hate kirin ku zimanê 
dayîkê di parêzgehên îranê de bê 
xwendin, lê piraniya endamên 
ferhengistana ziman û edebiyata 
Farsî dijberiya vê yekê kirin ku zi- 
manên neteweyên din, di îranê de 
bê xwendin, û wan xwendina bi 
zimanê dayîkê di parêzgehên din 
bi gefek micid li ser zimanê Farsî 
dane zanîn. 

Fethulla Muctebayî, yek ji en- 
damên ferhengistana ziman û 
edebiyata Farsî, ragehandiye: 
"Min şik têde nine ku ev mijara 
ji dervayî welat hatiye îranê, û di 



salên borî de jî, li Hindûstanê ev 
pirsa ji aliyê Birîtaniyan ve hatiye 
ezmûnkirin, û îro jî hinek Birîtani- 
yayî û welatên bakûr in ku dixwa- 
zin mijara han bînne nav îranê. 

Wî di gotinûn xwe de ew yek 
jî zêde kir ku: "Baştirîn alav bo 
paşvehêlana her neteweyekê 
guhnedan bi zimanê wan e, û hekî 
em bixwazin zimanê dayîkî weke 
zimanê zanistî û perwerdeyî bi 
kar bînin, ez xatircem im ku emê 
bo paşve vegerin, û ev mijara cihê 
tirsê ye, û bêhna pîlanan jê tê. 


Hinek ji mozîkan zirarên derûnî û leşî hene 


N ûçegihaniya Mêhr: Ay- 
etullah Ha'irî Şîrazî dî- 
tingehên xwe di warê 
pirsên çandî, û alîkariya di 
navbera ol û zanistê, û di bi- 
yavên curbicur û bi taybetî di 
warê hunerê de eşkere kir. 

Wî got: "Gelo zanstê di warê 
mozîkê de gotinên xwe yên dawi- 
yê kirine? Ne, nekirin e. Gelo eva 
ku hin mozîkan zirarên derûnî û 



leşî hene, ma cihê pirsê ye? Ne. ku 
wisa bû dema ku me tiştek heye 
ku dikare bo saxlemiyê zirar hebe, 
û şer'i jî ew yek qedexe kiribe, ma 
tu pirsgirêkek heye? 


Gelo ma mirov nikare bi alavên 
mozîkê jî hesta mirovan biliv- 
livîne? Her wek ku vexwarinên 
elkolî jî, îxtiyarê ji mirovan dis- 
tînin, mozîk jî dikare îxtiyarê ji 
mirov bistîne. 

Zanistê hêj dîtingehên xwe yên 
dawî di warê beşên mozîkê, wate 
ew beşên ku zirar, û beşên ku 
qazanc hebin nedaye, ku waye 
zanayê olî jî dîtingeha xwe ya 
dawî bas nake, tenê di vî warî 
de nebe, ku mozîk bibe sedema 
têkçûna leş, ku ew yek li gorî ola 
îslamê heram e. 


_ ^gflifr 

Gotinên 

Navdaran 

Pejirandina şaşiyekê, 
bidestxistina ser- 
firaziyekê ye. 


C. L. Gascoinge 

Tiştê ku tu rast dibînî 
bike, te divê bila din- 
ya xerab bibe. 

Herbert 

Mirov çi bixwaze 
dikare bike. 

Montaigne 

Berî tu dest pê bikî 
baş bifikire, lê ku te 
dest pê kir jî zû dawî 
bîne. 

Sallust 

Kirinên mirovan ji 
Xwedê ve xuya ne. 

Ovidius 

Temen jî mîna evînê 
ye, nayê veşartin. 

Thomas Dekker 

Ifiştonef^ 



1- Helvandira, helwandi- 
ra, dihavêt lotik û qendi- 
ra, şaxêt 

bizina, guhêt kera. 
(kervîşk, kîroşk) 

2- Mûtê bê pûte, dixot û 
narrîte. (Qirnî) 

3- Êk dihat ji deştê, milekê 
sitiri ya li pişte, 

min gut mam dê çi key? 
Gut dê çime Beheştê. 

- Feqîrek têtu ji deştê, 
piştiyekê sitiriya li piştê. 
Kalo tê ji deştê, barê stiri- 
yan li piştê. (Jûjî) 


Rozdd'ji: 

Azud: 

Razorin; 

Ezj wa»H me» lu ji Ku yr? 

Ez )• DlyarbeKlFe m 
Ez J]| nasfne \e K&ftweşDûfn 
Ez JT Kêttweş LiHjrn. 

Xwendevanên Hêja! Hinek heva- 
lan bersiva van metelokan ji me 
re şandin, ku hinek ji wan ber- 
siva hemiyan, û hinek ji wan jî 
bersiva çend metelokan durust 
dabûn, hinek ji wan jî tu ber- 
siveke wan durust nebû. 


Ê F G H 
O P Q 


4-Giyay dixot ne kar e, ser 
mişk e qon mar e, ne 
mişk e ne mar e. 

- Tiştek heye tiştanok, li 
ber kevir xiştanok. 

- Ser textik e, bin textik e, 
giya dixwe ne karik e. 

- Tiştek heye ser text e, bin 
text e, di nîvê de pîrek e 
bêbexte. (Kîsel/kusî) 

Têdîtin: Amadekar dest- 
kariya devoka metelokan 
nekiriye 

Yên ku bersiva rast dabûn, ev kes- 
ane bûn: 

1) Birêz Kavûs ezîzî ji welatê Dan- 
markê 

2) Birêz Silêma Keleşî ji Danmarkê 

3) Birêz Ebdulrehman Bamernî ji 
Duhokê, başûrê Kurdistan 

4) Birzê Samî Herkî ji başûrê Kurd- 
istan 

5) Birêz Helîme Qadirî ji Koye- 
Başûrê Kurdistan 

6) Argeş Urmiye, ji bajarê Urmiye 



xwendevanên hêja! 

Hûn dikarin bersiva 
van tiştonekan (mete- 
lokan) bi riya E-maila 
Agiri2003@gmail.com ji 
me re bişînin. 
































































































